
            CAÇA DE BRUIXES

          

          UN MISTERI PARANORMAL DE LES BRUIXES DE WESTWICK

        

      

    

    
      COMPTE AMB ALLÒ QUE DESITGES

      

      La mort d’un multimilionari no és gaire bona per a un negoci! És el que diu la tieta Pearl a la Cen quan troben un cadàver a l’hostal familiar a Westwick Corners.

      Tanmateix, la Cen pensa que no és cosa d’ella. Viu una vida normal apartada de la màgia per alguna cosa. Està promesa amb un noi normal i té una feina normal com a periodista, sense màgia de per mig, i un inconvenient com un assassinat al poble no pertorbarà la seva còmoda existència.

      Encara que tot el poble acusi la tieta Pearl d’haver assassinat el seu hoste. Encara que el seu promès actuï d’una manera sospitosa i vegi fantasmes on no n’hi ha. Encara que el nou i atractiu xèrif, en Tyler Gates, la tracti com la més sexy de les bruixes.

      Si t’agraden els misteris lleugers amb una dosi d’humor i un toc sobrenatural, t’encantarà aquesta història de bruixes!

      Cada llibre de la saga conta una història diferent, i es poden llegir en qualsevol ordre.

      Sobre la saga Els misteris de les bruixes de Westwick:

      Registra’t per rebre notificacions a http://www.colleencross.com

      «Una captivadora aventura màgica. Si t’agraden els misteris lleugers t’encantaran la Cendrine West i la seva peculiar família de bruixes.

      Westwick Corners no és el típic poblet. Ni tan sols un poble fantasma normal i corrent. És on la gent es perd i on les bruixes entrenen la seva màgia sense cridar massa l’atenció. Aquesta combinació el converteix en un lloc interessant on mesclar els misteris i l’humor, i les bruixes sempre són el centre d’acció.

      La cuina de la Ruby, les investigacions de la Cendrine i l’escola de màgia de la tieta Pearl sempre cerquen l’ingredient secret que impulsi les bruixes a la fama i la fortuna i torni a fer brillar el poble de Westwick Corners. Les bruixes sempre treballen en noves oportunitats de negoci per l’hostal Westwick Corners, el bar Embruix i, per descomptat, l’Escola d’Encanteri Pearl, on les bruixes van a desentranyar enigmes, conjurar encanteris i crear nous misteris màgics. Llàstima que sempre es distreguin perquè ocorren successos estranys a Westwick Corners, des de petits delictes fins a assassinats.

      La família West sempre ha estat a Westwick Corners i sempre hi estarà. Descendeixen d’una llarga estirp de bruixes que ha viscut a Westwick Corners des de la seva fundació. Bruixes que desvelen misteris, resolen crims i ajuden qui ho necessita.

      Són un conjunt de bruixes de tots els estils, perquè embruixar és una de les coses típiques que es fan a un poblet. Tothom ajuda. Fins i tot el fantasma de l’àvia Vi s’entremet i investiga. Però quan totes estiren, no ho fan sempre en la mateixa direcció. Si t’agraden les endevinalles, les rialles i les sagues de misteri, t’encantarà aquesta col·lecció. Disponible en format electrònic i en paper.

      La següent aventura de la saga ocorre la Nit de Nadal. Mentre hi hagi lectors que gaudeixin amb les meves històries, continuaré escrivint-les. Gràcies per la lectura!

      Acabava de treure el mòbil de la bossa de mà perquè estava sonant, quan la tieta Pearl arribà volant a la meva nova sala de redacció. Literalment. Una cosa totalment prohibida durant les hores de llum. El fet que fóssim bruixes no era un secret amagat en el petit poble de Westwick Corners, però era millor no vanagloriar-se’n.

      Es plantà al marc de la porta i cridà:

      —Cendrine!

      La tieta Pearl només utilitzava el meu nom complet quan estava enfadada. Jo també tenia dret a estar-ho. Portava al despatx des de les sis del matí per a posar-me al dia. Era quasi migdia i estava cansada, famolenca i suada, i damunt, l’aire condicionat havia decidit espatllar-se en el moment menys oportú.

      I en aquell moment, la resta del dia estava a punt de complicar-se. Bé, no si podia fer alguna cosa per a evitar-ho.

      La vaig ignorar mentre el meu telèfon seguia sonant i vaig comprovar el nom que apareixia en pantalla. Era la mare un altre cop. Ja m’havia cridat mitja dotzena de vegades aquell matí, amb preguntes sobre l’assaig del casament i la inauguració oficial de l’hostal Westwick Corners, ambdues coses previstes per a aquell mateix dia. Hauria d’haver-me quedat a casa.

      —Cendrine, el nou xèrif és un imbècil. Vull que el poses al dia de tot —va dir des del llindar de la porta, esperant una reacció per la meva part.

      —No —vaig respondre donant mitja volta i contestant al telèfon.

      La mare estava frenètica.

      —Cen, no trobo la Pearl. Em preocupa que se’n hagi anat i hagi fet una altra de les seves bogeries.

      Vaig activar l’altaveu i vaig aixecar les celles en direcció a la tieta Pearl.

      —És aquí, amb mi.

      La tieta Pearl s’apropà a la meva taula i cridà a través del telèfon.

      —No necessito cap minyona, Ruby. Sóc perfectament capaç de divertir-me sola.

      —Això és el que em preocupa —va respondre la mare—. No pots continuar fent fora del poble més gent.

      —Per què no em poses un dispositiu de seguiment? Per l’amor de Déu. —La tieta Pearl es va deixar caure en una cadira enfront de la meva taula—. No sóc una nena.

      —A vegades et comportes com una.

      Sembla que jo no era l’única que es preguntava amb quin tipus de benvinguda hauria rebut la tieta Pearl el nou xèrif. Era millor no fer gala de les nostres habilitats. Els West foren una de les famílies fundadores, fa més d’un segle, quan els meus besavis s’instal·laren a Westwick Corners. No obstant això, podíem deixar de ser benvinguts en qualsevol moment. La tolerància dels altres té un límit.

      La tieta Pearl va ignorar la meva resposta. Potser el nostre llegat familiar li havia fet creure que tenia dret a comportar-se així. Era una llàstima, perquè la seva continua manca de respecte per les regles amenaçava la nostra convivència al poble, encara que semblava que no li importava el més mínim.

      M’agafà el mòbil de les mans i cridà:

      —És una molèstia, Ruby. Cen, haurem d’explicar-li-ho tot.

      Vaig recuperar el meu mòbil.

      —No penso fer res d’això. El que tu vols i el que fa que es venguin periòdics són dues coses molt diferents, tieta Pearl. No puc ajudar-te. El Westwick Corners Weekly està a punt de publicar-se

      Havia aconseguit la meva feina comprant-li el periòdic a l’anterior propietari quan es va jubilar. La major part de la indústria local caigué quan desviaren la carretera estatal fa uns anys. La majoria de joves de la meva edat havien marxat a indrets amb més futur poc després. Els pocs que quedàvem guanyàvem els calers justs per sobreviure.

      Vaig sentir la veu de ma mare a través del telèfon.

      —Cen, la Pearl només intenta ajudar. Li dónes massa importància a la teva feina.

      No em va sorprendre el canvi sobtat del to de ma mare. Simplement, s’havia posicionat del costat de la seva germana major per a minimitzar els danys colaterals i curar-se en salut. Com la tieta Pearl normalment se’n sortia amb la seva, la mare havia adoptat l’estratègia per a evitar els conflictes. Una estratègia que, a llarg termini, creava mes problemes dels que resolia.

      —He d’anar-me’n. Ens veiem en unes hores. —La mare havia permès que la tieta Pearl continués amb el seu mal comportament després dels intents inútils per mantenir la pau. No sabia com havia mogut els fils la tieta Pearl per a aconseguir el que volia. Jo, en canvi, em mantenia ferma. El resultat final era que ma tia i jo sempre acabàvem de les grenyes.

      La tieta Pearl s’enfonsà en la cadira i bufà.

      —Açò no és cap periòdic. Només hi ha publicitat i descomptes col·leccionables. Per què malgastar el teu temps? Ningú llegeix els articles que escrius. Accepta-ho, Cen. Aquest periòdic és una porqueria.

      —Almenys em guanyo la vida de manera honesta. —Cada vegada que estava de baixada, la tieta Pearl em feia sentir encara pitjor. Encara que no li faltava raó. Havia invertit tot els meus estalvis en una feina a temps parcial mal remunerada, i ni tan sols se’m donava bé. Hi havia poques opcions per guanyar-se la vida al poble, així que la majoria de nosaltres havíem de ser emprenedors—. Podries dir alguna cosa agradable per variar.

      La meva tieta es va quedar mirant-me en silenci uns segons. Eren poques les vegades que es quedava sense paraules. Més em valia escoltar la seva última tirallonga d’improperis si volia sortir de del despatx a temps. S’inclinà cap a endavant.

      —Et donaré una exclusiva perquè, per una vegada, tinguis una història decent. El nou xèrif és un corrupte i vull que publiquis els seus delictes.

      —Quins delictes? —Vaig comprovar el rellotge. Era quasi migdia—. El xèrif Gates només porta unes hores al poble. Quin delicte podia haver comès en tan poc temps?

      —Té un passat, Cen. Un passat obscur.

      —No el tenen tots?

      En Tyler Gates era el cinquè xèrif en sis mesos. Només atrèiem desertors, ganduls i indesitjables que no trobaven feina en cap altre lloc. Estava disposta a deixar-li una mica de marge, ja que una figura d’autoritat era millor que cap. Teníem el millor a què podíem esperar.

      —Sé perquè va deixar el seu últim treball. —La tieta em va fer l’ullet—. És un escàndol.

      —De veritat?

      L’única cosa bona del canvi d’autoritats era que les habilitats sobrenaturals de la meva família es mantenien més o menys en secret. La part dolenta era que no havia de ser així. La raó principal per la qual abandonaven la feina era per la delinqüent que tenia just enfront.

      —Sí, de veritat. I una altra cosa, el cartell de l’autovia atreu al tipus de gent equivocat. —Aclucà els ulls mentre es posava dempeus per a semblar més alta. Era tot indignació i intimidació.

      —Atreu turistes, tieta Pearl. És el tipus de gent que necessitem.

      La tieta Pearl odiava els visitants, i, tret que deixés de fer entremaliadures, Westwick Corners estava destinat a convertir-se en una altre poble fantasma de l’estat de Washington. El nostre poble no tenia indústria local, només ancians grangers pels voltants que no gastaven gaire.

      El turisme era la nostra única opció, així que havíem passat mesos revitalitzant Westwick Corners per donar-li l’aspecte d’un lloc idoni per a una escapada rural de cap de setmana. Tenia el pressentiment que el fruit dels nostres esforços estava a punt d’anar-se’n a fer la mar.

      —Què és aquesta olor?

      Vaig olorar l’aire preocupada perquè el típic aroma a espígol passat de la tieta Pearl hagués canviat per un desagradable olor a benzina. L’última vegada que olia a benzina s’havia ficat en el radar de la policia de l’estat de Washington. Ni al poble ni a la família ens convenia que aquella situació es tornés a repetir.

      La tieta Pearl somrigué amb superioritat però guardà silenci.

      —El poble votà sí a la nova senyalització de l’autovia, tieta Pearl. Ho sento, però la majoria mana. Quasi mai venien visitants des que la intersecció de l’autovia havia sigut desviada a Shady Creek uns anys abans. Havíem de canviar aquest fet urgentment.

      —Si us plau, no em diguis que has tornat a fer malbé el senyal de l’autovia.

      Silenci.

      Els impostos a la propietat s’havien disparat durant un temps. El senyal de l’autovia no era l’únic que havíem de reemplaçar regularment, i estava cansada del creixent odi cap a la meva família per culpa de les malifetes de la tieta Pearl. Tenia el pressentiment ¡ que l’assumpte del senyal de l’autovia no era l’únic que m’estava ocultant.

      —Puc olorar la benzina des d’un quilòmetre. Què has fet?

      La tieta Pearl inspirà.

      —Jo no noto olor a res. Deixa de canviar de tema, Cendrine. El senyal perjudica el meu negoci.

      No tenia ni idea de per què estava enfadada amb mi. Vaig decidir actuar amb compte, ja que la piromania i els poders sobrenaturals no eren una bona combinació. Els poders màgics són un do i una maledicció. Jo creia que havíem d’utilitzar la màgia per a fer el bé, no per a causar estralls. La tieta Pearl no era de la mateixa opinió.

      —Quin negoci? —Vaig parpellejar per a evitar que em ploressin els ulls pels vapors agressius.

      —L’Escola d’Encanteri Pearl.

      —Com? —La meva tieta era de tot menys encantadora.

      —La meva escola de màgia.

      —Quina escola de màgia? Ja tens una feina a l’hostal. De fet, hauries de ser allí ara mateix ajudant la mare.

      La feina de «dia» oficial de la tieta Pearl era de dona de claus de l’hostal. Era una bona forma de mantenir-la ocupada. Encara que tingués setanta anys, es ficava en problemes quan disposava de massa temps lliure.

      —La Ruby ho té tot controlat.

      —Semblava bastant estressada per telèfon. Crec que necessita la teva ajuda. Els hostes arribaran en qualsevol moment.

      Teníem totes les habitacions reservades i alguns hostes molt importants. La Tonya y en Sebastien Plant, la multimilionària parella fundadora de Travel Unraveled, la major agència de viatges en línia del món, eren els nostres invitats d’honor. Contra tot pronòstic, havien acceptat la nostra invitació per a allotjar-se a l’hostal, i teníem l’esperança que això ens dones bona publicitat. La seva experiència podia impulsar o enfonsar el nostre negoci. Era matar o morir, per dir-ho d’alguna manera.

      —L’Escola d’Encanteri Pearl també prepara una gran inauguració. —La tieta Pearl inspirà mentre una targeta de presentació es materialitzava entre els seus dits. Me la va oferir—. Deuries matricular-te. Déu sap que no et vindria gens malament refrescar els teus coneixements. No és d’estranyar que les teves habilitats estiguin oxidades, ja que no practiques mai. Les classes comencen demà a les nou en punt.

      —No és bon moment, tieta Pearl.

      Vaig fer girar la targeta entre els dits i l’hològraf d’una bruixa em saludà amb la mà. La vaig posar cap per avall sobre la taula.

      —L’únic bon moment és el present, sobretot a la meva edat. Faré el que em vingui en gana —digué—. Porto vivint aquí més temps que tu. A més, l’Escola d’Encanteri Pearl forma part del canvi d’imatge del poble. Atreu turistes sobrenaturals.

      —La bruixeria no forma part del pla oficial.

      Tot el poble havia passat milers d’hores treballant en equip en la nova estratègia turística i la tieta Pearl estava a punt de sabotejar-la.

      Tots els edificis del poble, incloent-hi l’hostal, havien sigut restaurats per recuperar la glòria que els caracteritzava a principis del segle XX. L’únic que no havíem recuperat de moment era el teatre burlesque, encara que teníem plans per a un auditori futur.

      Poca gent sabia que Westwick Corners estava situat en un dels major vòrtex o centres energètics de la terra. Ho creieu o no, era un bon imant per als turistes. El vòrtex és el que va atreure aquí la família West en primer lloc. I, fins al moment, havia sigut un secret molt ben guardat.

      Ara que els temps havien canviat i el poble lluitava per sobreviure, havíem decidit invertir en el vòrtex. Havíem promocionat un clima New Age, amb un centre de curació espiritual, un balneari i una tenda de regals d’energia terrestre.

      Però res de bruixeria.

      —Ni tan sols tens un lloc on impartir les classes.

      Ma tia aixecà la cella i somrigué amb superioritat.

      —Això no és cert. Acabo d’alquilar l’antiga escola.

      —No pots fer màgia a plena vista.

      L’escola estava a un centenar de metres de l’hostal i era clarament visible des del Carrer Major. Em vaig estremir pensant en la tieta Pearl fent màgia davant dels turistes. Era la recepta per a un desastre total.

      —Vivim en un país lliure —bufà la tieta Pearl—. Faig el que vull. La majoria de la gent d’aquí coneix les nostres habilitats

      Això era més o menys veritat. Els secrets són difícils de guardar en Westwick Corners, un poble petit on tothom es coneix. Encara que la resta dels habitants desconeixien l’abast del nostres poders, tenien vagues nocions sobre pocions i rituals pagans, però més enllà d’això, no sabien gaire, i era la millor situació per a tots. L’idea de que Westwick Corners es convertís en l’equivalent a una ciutat universitària per a bruixes destrossaria el delicat equilibri de la nostra fràgil existència.

      Seguim la política «no preguntis, no diguis». La resta dels habitants no pregunten i nosaltres no diem res. És millor així. Volia començar amb bon peu amb el nou xèrif, i estava segura de que fer gala dels nostres poders causaria l’efecte contrari. Vaig sospirar.

      —Primer necessites una llicència d’apertura. De veritat la penses inscriure com a escola de màgia?

      La tieta Pearl arrufà el front i canvià de tema.

      —Els joves d’avui no sabeu apreciar el vostre llegat. Tu, per exemple, has abandonat els teus poders per a passar el temps en aquest cau.

      —El Westwick Corners Weekly no és cap cau. Es un periòdic amb cent anys d’antiguitat.

      Vaig observar amb exasperació el meu auster despatx. No podia renovar res fins que el periòdic no produís més beneficis amb la publicitat. I això no passaria sense un creixement de l’economia local.

      —És una redacció, no una galeria d’art.

      La tieta Pearl tenia un talent especial per a desprestigiar els meus èxits. M’havia deixat portar pel cor i no pel cap al pensar que podia rescatar el periòdic, però tampoc és que tingués gaires alternatives. El Westwick Corners Weekly no era The New York Times, però era meu, i sabia convertir els rumors en bones històries.

      —Com vulguis. Però no puc garantir la seguretat dels teus visitants mortals. Els meus alumnes han de practicar amb persones reals.

      —Açò ho vam acordar entre tots, tieta Pearl, tu també. —M’aterrava preguntar què volia dir amb allò de practicar amb persones, però no era el moment—. Queixa’t tot el que vulguis, però necessitem els turistes. I dubto que ja tinguis alumnes matriculats.

      —Què t’apostes? Tinc la classe quasi plena.

      Probablement mentís, però no pensava arriscar-me.

      —Et faig responsable de la seguretat y del benestar dels nostres hostes.

      El meu futur es basava en el creixement i la prosperitat de Westwick Corners. Si no fos així, per què seguir aquí?

      En Brayden Banks era una de les raons. El meu futur marit era l’alcalde, així que no podíem mudar-nos. Ens casàvem en dues setmanes i el meu futur estava completament planificat.

      —I un rave.

      La tieta Pearl donà mitja volta i marxà traient fum del meu despatx. Va tancar la porta de baix d’una portada i va desaparèixer cap al vestíbul. Tornà a aparèixer bruscament després d’uns segons i entrà de nou frenèticament al meu despatx.

      La seguia de prop un home d’esquena ampla que devia tenir poc més de vint anys. Em vaig quedar bocabadada en reconèixer l’uniforme beis que accentuava la seva atlètica figura. El nou xerif no s’assemblava gens als seus predecessors de mitjana edat, calbs i amb ventres prominents. A jutjar per la seva manera de caminar, semblava que ja estava de servei.

      —I ara què?

      Tenia el pressentiment que aquella visita estava relacionada directament amb la meva tieta la delinqüent que estava en aquell moment enfront de mi, aguantant la respiració.

      —Et proposo un tracte —va dir la tieta Pearl—. Tu m’ajudes amb el xèrif i a canvi et concedeixo una beca per a estudiar en l’Escola d’Encanteri Pearl.

      —Ni parlar-ne. No hi ha tracte. I no penso matricular-me en la teva estúpida escola de màgia.

      Tan prompte com vaig pronunciar aquelles paraules, em vaig penedir d’haver-ho fet. Per sort, el xèrif estava uns metre més enrere i no podia escoltar-nos. La tieta Pearl em va mirar de dalt a baix i va negar lentament amb el cap.

      —Si la teva àvia pogués veure’t s’avergonyiria de la teva actitud i la teva màgia oxidada. Si hi ha algú que necessiti l’Escola d’Encanteri ets tu, Cendrine.

      Tècnicament, la meva àvia em podia veure, ja que quan volia es materialitzava com fantasma. Últimament, l’àvia Vi havia estat prou callada, ja que tenia els seus propis problemes. Estava disgustada perquè sa casa ancestral havia estat transformada en l’hostal Westwick Corners. Els canvis eren difícils per a tots.

      —No necessito la teva escola. Tinc coses més importants per fer.

      La tieta Pearl bufà.

      —Què hi ha de més important que la màgia?

      Els meus ulls es mogueren ràpidament cap al xèrif que s’apropava, però encara estava lluny. La tieta Pearl desconeixia les activitats de tots aquells que no fossin ella, com sempre.

      —Salvar el poble, per exemple. Hem treballat molt per a impedir que es convertís en un poble fantasma.

      —Què tenen de dolent els pobles fantasma? M’he cansat dels intrusos. M’agradaria tenir una mica de pau i tranquil·litat per a variar. —Arronsà les espatlles.

      La major part de l’agitació derivava directament de les acciones de la tieta Pearl. La meitat de la població volia desterrar Pearl la piròmana, i sembla que el nou xerif també li tenia ganes.

      —Tens alguna cosa a dir-me abans que arribi?

      —No.

      Un petit tic a l’ull dret em va donar a entendre que amagava alguna cosa. Bruixa o no, no hi havia màgia que pogués dissimular els seus enganys.

      —Pobra de tu si el senyal de l’autovia no està intacte, tieta Pearl. Em vas prometre que no faries res d’il·legal.

      —Jo no vaig prometre res així. I, encara que ho hagués fet, hauria creuat els dits. —Els seus braços prims es mogueren al agitar la mà en l’aire.

      —En parlarem després. —Vaig posar els ulls en blanc.

      —Interrompo alguna cosa?

      El xèrif Gates era en la porta. Era difícil no mirar-lo. No és que no volgués. Els seus cabells obscurs i ondulats acariciaren el marc de la porta al passar per ella per a entrar al meu despatx. El meu cor es saltà un batec quan la meva mirada trobà els seus ulls del color de la xocolata. De sobte, Westwick Corners semblava no ser tan avorrida, després de tot. Em vaig quedar paralitzada pel seu encantador somrís. Li vaig donar la mà.

      —Xèrif, moltes gràcies per venir a Westwick Corners.

      —Digues-me Tyler. Aquest indret és massa petit per a tanta formalitat. —M’agafa la mà i la sacsejà. Vaig sentir un nus en la gola quan les nostres mirades es creuaren.

      —Espero que li agradi el poble —vaig dir i em vaig ruboritzar mentre mirava descaradament l’home més bell que els meus ulls havien vist mai. El xèrif esquivà amb compte la tieta Pearl.

      —Tenia planejat venir a presentar-me uns dies després, però ha passat una cosa —va dir mentre inclinava el cap cap a ma tia.

      —Sí? —L’uniforme li marcava els músculs del pit cenyint-se als llocs més apropiats—. Si es tracta de la tieta Pearl a vegades pot ser una mica estrafolària. —Em va estirar de la mànega.

      —No parleu de mi com si no fos aquí. —La tieta Pearl s’inclinà posicionant-se entre nosaltres—. D’això volia parlar-te. El xèrif...

      Vaig tossir al inhalar l’eau de benzina de ma tia.

      —No penso pagar-te la fiança aquesta vegada. Si has fet alguna cosa confessa-ho. —Em vaig dirigir cap a en Tyler—. Estic segura que podem arreglar-ho d’alguna manera.

      Com a única periodista del poble volia tenir una bona relació laboral amb l’única autoritat. Sí. A més d’estar més bo que el pa, en Tyler Gates semblava prou normal. De fet, era massa normal per a Westwick Corners. Tindria més o menys la meva edat, a diferència dels seus predecessors que només venien al poble com a últim recurs quan ningú mes volia contractar-los. Però el fet que fos aquí volia dir que en Tyler Gates tenia gat amagat. Simplement, els seus defectes no eren visibles a primera vista. Em vaig girar cap a la meva tieta.

      —Què has fet que no m’estàs contant?

      —És el que he estat tractant de dir-te, Cen. Escoltar mai ha sigut un dels teus punts forts. —S’apropà encara més i xiuxiuejà—. He hagut d’usar una mica de màgia.

      La vaig fulminar amb la mirada.

      —Has hagut d’usar què?

      El xèrif Gates arrufà la cella i s’inclinà sigil·losament.

      —Aquesta part no l’he sentida.

      Quasi se m’atura el cor. Havíem de guardar el secret.

      —Un destral —vaig improvisar—. Ha usat un destral per tallar el senyal. És això el que m’havies dit, tieta?

      Havia de ser el maleit senyal. No anava a deixar-ho estar. Arronsà les espatlles. Les comissures de la boca se li corbaren en un somrís divertit per la meva desafortunada invenció. El xèrif semblava confós.

      —El senyal estava cremat, no tallat. No ho entenc.

      Li vaig treure importància.

      —La tieta Pearl es confon a vegades.

      —No ho faig! —cridà la tieta Pearl—. Tinc les idees ben clares.

      La vaig fulminar un altre cop amb els ulls i, al girar-me, li vaig oferir al xèrif un somrís amable.

      —No ho tornarà a fer. Ho prometo.

      La tieta Pearl va espetegar els dits en direcció al xèrif.

      —Fer què? —Unes dècimes de segon més tard es va quedar congelat.

      —Tieta Pearl! Desfés l’encanteri! —M’horroritzava la seva flagrant manca de respecte cap al nou xèrif—. Després dius de la meva màgia. El que tu fas és abús de poder!

      La tieta Pearl parpellejà mentre esclafia els dits de nou dues vegades.

      —Massa tard.

      El xèrif trontollà lleugerament i recuperà l’equilibri quan encanteri es va desfer.

      —Mai és massa tard per a la justícia —va dir fent l’ullet mentre arrufava el nas per la forta olor—. Crec que m’agradarà aquest lloc.

      —De debò? —vam preguntar totes dues alhora.

      —De segur que sí. —Va ficar la ma a la butxaca de la camisa i va treure un bloc de notes. Va escriure alguna cosa amb el bolígraf, va arrencar la fulla i li la va oferir a la Pearl—. Porto menys d’un dia i ja m’estic guanyant el sou.

      El somrís de la tieta Pearl desaparegué quan llegí el paper. El deixà sobre la taula. Era una multa de cinc-cents dòlars per desordre públic.

      El xèrif es prenia la seva feina seriosament.

      M’agradava.

      Conduïa amb les finestres obertes gaudint de la suau brisa de tarda de finals d’estiu que suavitzava la calor.

      L’estiu és la meva estació de l’any preferida, però també m’encanta la promesa de nous començaments que porta la tardor. El canvi d’estació que s’acostava augurava nous principis en més d’un sentit. La gran apertura de l’hostal Westwick Corners marcava el començament del nou negoci familiar, i dues setmanes després d’això, se celebraria el meu casament, cosa que suposaria un nou capítol de la meva vida.

      En lloc d’emoció, el que sentia al meu pit era pesadesa. Tenia assumit que viuríem feliços i menjaríem anissos com tota la resta, però alguna cosa havia canviat uns mesos abans quan en Brayden es convertí en l’alcalde més jove de Westwick Corners. Les seves ambicions polítiques semblaven més importants que passar temps amb mi. Cancel·lava els nostres plans, un rere l’altre. No estava feta per a ser esposa d’un polític, però semblava massa tard per a canviar la situació.

      Ni tan sols tenia ningú amb qui parlar-ho. Tots els meus amics havien marxat de la ciutat al acabar l’institut per a anar a la universitat o treballar en Seattle, o fins i tot més lluny. Bàsicament, a qualsevol indret que no fos l’avorrit Westwick Corners. En Brayden i jo érem els únics que quedàvem de la nostra promoció. La resta de la població estava casada i amb fills. Els pocs fadrins que quedaven eren pràcticament els meus familiars. A les bruixes no els agrada gaire el matrimoni, però això es una altra història.

      Probablement jo també m’hagués traslladat si no hagués sigut per en Brayden. Vaig prendre la decisió lliurement, però trobava a faltar passar temps amb els meus amics. Almenys, a la majoria els veuria en unes setmanes al meu casament.

      Vaig conduir pel sinuós camí envoltat d’arbres i vaig arribar al cim del turó. La nostra propietat rural s’assentava en un turó que donava a la vall. L’hostal Westwick Corners era l’antiga casa familiar, una mansió senyorial junt a un vinyet i un jardí formal. Igual que la resta del món, necessitàvem una manera de guanyar-nos la vida, així que havíem planejat convertir-la en un hostal per a mantenir-nos.

      La renovada propietat serviria també com a indret per a celebrar el casament. En Brayden i jo intercanviaríem els vots en la glorieta del jardí. L’assaig d’aquell dia seria ràpid, solament per acontentar la perfeccionista de ma mare i demostrar que ens casaríem sense contratemps.

      Vaig aparcar i vaig observar l’hostal Westwick Corners mentre em dirigia cap al jardí. L’edifici comptava amb dotze habitacions, les dues de la planta baixa eren privades perquè eren de la mare i de la tieta Pearl. Jo vivia en una casa de l’arbre en la part de darrere de la propietat.

      Era una idíl·lica cabanya entre els arbres que va construir el meu avi per a la meva àvia fa més de mig segle. Potser soni a casa de joguines per a nens, però era un amagatall grandiós. Tenia noranta metres quadrats repartits en dos nivells, tant dintre com al voltant de l’enorme roure que la sostenia. Tenia el millor d’ambdós mons, prop de la meva excèntrica família, però no massa. M’entristia pensar que deixaria ma casa quan me’n anés a viure amb en Brayden després del casament.

      Se’m va encongir el cor quan vaig entrar a l’aparcament i vaig notar que el BMW d’en Brayden brillava per la seva absència. La carretera que muntava pel turó cap a la nostra propietat estava completament buida. No es veia cap cotxe. Em molestava que en Brayden no fos capaç d’arribar puntual ni a l’assaig del seu casament. Els seus retards ens feien perdre el temps als que érem puntuals, i m’enfadava haver d’estar sempre esperant-lo. A ma mare tampoc li faria gràcia haver de  modificar l’horari que havia planejat per a un dia tan ocupat. Detestava haver d’inventar-me excuses per a justificar-lo, i temia que arribés tard també el dia del casament.

      Potser estava sent injusta, perquè encara faltaven uns

